SA’ners verdrink oorseeArgieffoto Twee studente, wat medies studeer in Kuba, het tydens ŉ partytjie in ŉ swembad verdrink. Popo Maja, woordvoerder vir die ministerie van gesondheid, het gesê die studente het glo ŉ huis gehuur vir ŉ verjaarsdagpartytjie. “Twee van die studente, Sihle Cebo Makhaye en Sibusiso Thanks Ngeleka, albei van KwaZulu-Natal, het in ŉ swembad verdrink.” Aaron Motsoaledi, minister van gesondheid, het sy meegevoel met die familie betuig. “Ons dink aan die familie, kollegas en vriende van die oorledenes in hierdie donker uur. Ons innige meegevoel.” Die departement van gesondheid in KwaZulu-Natal reël traumaberading vir die gesin.